**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL ROKIŠKIO RAJONO SAVIVALDYBĖS ADMINISTRACIJOS DARBO TARYBOS RINKIMŲ KOMISIJOS SUDARYMO IR JOS DARBO REGLAMENTO PATVIRTINIMO**

2024 m. balandžio 9 d. Nr. AV-228

Rokiškis

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos darbo kodekso 171 straipsnio 2 dalimi, 169 straipsnio 3 dalimi, atsižvelgdamas į Rokiškio rajono savivaldybės administracijos Darbo tarybos 2024 m. kovo 26 d. raštą Nr. DT-1 „Dėl darbo tarybos rinkimų organizavimo“,

1. S u d a r a u Rokiškio rajono savivaldybės administracijos Darbo tarybos rinkimų komisiją (toliau – Darbo tarybos rinkimų komisija):

1.1. Darius Bieliūnas – Komunikacijos ir kultūros skyriaus vyriausiasis informacinių technologijų specialistas;

1.2. Dalia Dubenčiukienė – Panemunėlio seniūnijos seniūnė;

1.3. Jolita Kalačiovienė – Bendrojo skyriaus vyresnioji specialistė;

1.4. Gediminas Kriovė – Jaunimo reikalų koordinatorius (vyriausiasis specialistas);

1.5. Regina Strumskienė – Teisės ir personalo skyriaus vedėja;

1.6. Jolanta Užkurėlienė – Centralizuotos buhalterinės apskaitos skyriaus buhalterė;

2. T v i r t i n u Rokiškio rajono savivaldybės administracijos Darbo tarybos rinkimų komisijos darbo reglamentą (pridedama).

3. L e i d ž i u Darbo tarybos rinkimų komisijos nariams darbą organizuoti savo darbo laiku.

4. S u t e i k i u Darbo tarybos rinkimų komisijai materialinį ir techninį aprūpinimą.

5. Į p a r e i g o j u Darbo tarybos rinkimų komisiją pradėti Darbo tarybos rinkimų organizavimą ne vėliau kaip per 7 (septynias) dienas nuo šio įsakymo įsigaliojimo dienos.

6. P r i p a ž į s t u netekusiu galios Rokiškio rajono administracijos direktoriaus 2021 m. gegužės 5 d. įsakymą Nr. AV-455 „Dėl Rokiškio rajono savivaldybės administracijos Darbo tarybos rinkimų komisijos sudarymo ir jos veiklos organizavimo aprašo patvirtinimo.

Šis įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas

Regina Strumskienė